**Жарқын болашақ иесі-бүгінгі жас маман**

«Мұғалім–тәуелсіз мемлекетіміздің болашағын қалап жатқан маман. Өйткені ел болашағының кілті-бүгінгі жас ұрпақтың қолында. Жас ұрпақтың тағдыры олардың бойына білім мен ізгілік нұрын себуші ұстаздың қолында. Тек жоғары сауатты, дарынды, дана әрі Отансүйгіш мұғалім ғана лайықты ұрпақ тәрбиелеп, шыға алады»-деп Елбасы атап көрсеткен болатын. Еңбегі өлшеусіз бұл мамандықтың бейнеті мен зейнеті қатар жүреді. «Ұстаз ұлы-тұлға» дегендей әр біріміз де ұстаздың алдынан өттік. Мұғалім болып мектеп табалдырығын аттағаннан бастап өмір бойы білім алу, өмір бойы үйрену бұрынғыдан артпаса, кемімейді. Соның ішінде әріптестеріңнен үйрену, тәжірибе арқылы үйрену мықты құралың болады. Жас маман болып мектебімізге келген мұғалімдерімізге педагогикалық та, психологиялық та, әдістемелік те қолдау көрсету сол ұжымның ішіндегі тәжірибелі ұстаздарға жүктелген аса жауапты міндет. Қазіргі таңда мектепке келген жас мамандар жаңа технологияны жақсы меңгергенімен, теориялық білімі жақсы болғанымен әдістемелік және психологиялық жағынан қолдауды қажет етеді. Жас мамандардың мектепке келгені қуаныш, оқушылар үшін де ұжым мен мектеп басшылары үшін де. Әсіресе ауыл мектептеріне сауатты жас мамандардың келуі тек мұғалімдердің емес, ауыл тұрғындары үшін де жауаптылық. Олай дейтінім ауыл тұрғындары жас мамандарға сеніммен қарауы, қолдауы көп нәрсені түсіндіре алады, яғни мұғалімнің ауыл мектебінде тұрақты қалуына әсер етеді. Елбасы Н.Ә.Назарбаев «Қазақстанның болашағы бүгінгі жастар. Сіздер оларға қалай білім берсеңіздер, Қазақстан сол деңгейде болады» деп атап көрсеткен. Бүгінгі таңда мектебімізде ұстаздықты жүрек қалауымен таңдап, жоғары оқу орынын ойдағыдай аяқтап, ортамызға келіп еңбек жолын бастап жатқан жас мамандар қатары артуда. Сол жас мамандарымыздың білікті жас маман, білгір жас мұғалім ретінде қалыптасуына ұжым болып ат-салысудамыз.

**Ә.Молдағұлова атындағы шағын орталықты негізгі мектебінің директордың оқу ісі жөніндегі орынбасары**

**Исатаева Арайлым Белқожақызы**